CELEX: 32015R0803
Language: hr
Date: 2015-05-19 00:00:00
Title: Provedbena uredba Komisije (EU) 2015/803 оd 19. svibnja 2015. o razvrstavanju određene robe u kombiniranu nomenklaturu

23.5.2015   
               
               
                  HR
               
               
                  Službeni list Europske unije
               
               
                  L 128/4
               
            PROVEDBENA UREDBA KOMISIJE (EU) 2015/803
      оd 19. svibnja 2015.
      o razvrstavanju određene robe u kombiniranu nomenklaturu
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
      budući da:
      
                  (1)
               
               
                  Radi osiguravanja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je donijeti mjere za razvrstavanje robe iz Priloga ovoj Uredbi.
               
            
                  (2)
               
               
                  Uredbom (EEZ) br. 2658/87 utvrđena su opća pravila o tumačenju kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a u cilju primjene tarifa i drugih mjera povezanih s trgovinom robom.
               
            
                  (3)
               
               
                  U skladu s navedenim općim pravilima, robu opisanu u stupcu (1) tablice u Prilogu ovoj Uredbi potrebno je razvrstati u odgovarajuću oznaku KN iz stupca (2), a na temelju obrazloženja navedenog u stupcu (3) te tablice.
               
            
                  (4)
               
               
                  Primjereno je odrediti da se u skladu s člankom 12. stavkom 6. Uredbe Vijeća (EEZ) br. 2913/92 (2) osoba kojoj je dana obvezujuća tarifna informacija izdana za robu na koju se odnosi ova Uredba, a koja nije u skladu s ovom Uredbom, tom informacijom i dalje može koristiti tijekom određenog razdoblja. Trebalo bi odrediti da to razdoblje traje tri mjeseca.
               
            
                  (5)
               
               
                  Mjere predviđene u ovoj Uredbi u skladu su s mišljenjem Odbora za Carinski zakonik,
               
            DONIJELA JE OVU UREDBU:
      Članak 1.
      Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.
      Članak 2.
      Obvezujućom tarifnom informacijom koja nije u skladu s ovom Uredbom može se i dalje koristiti u skladu s člankom 12. stavkom 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
      Članak 3.
      Ova Uredba stupa na snagu dvadesetog dana od dana objave u Službenom listu Europske unije.
      
         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 19. svibnja 2015.
         
            
               Za Komisiju,
            
            
               u ime predsjednika,
            
            Heinz ZOUREK
            Glavni direktor za oporezivanje i carinsku uniju
         
      
      
         (1)  SL L 256, 7.9.1987., str. 1.
      
      
         (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).
      
         PRILOG
         
                     Opis robe
                  
                  
                     Razvrstavanje
                     (oznaka KN)
                  
                  
                     Obrazloženje
                  
               
                     (1)
                  
                  
                     (2)
                  
                  
                     (3)
                  
               
                     Proizvod je u obliku ljudske lubanje izrađene od plastične mase, dimenzija otprilike 9 × 11 × 7 cm. Sadržava treptajuće svjetleće diode (LED) koje napaja baterija, smještene su u očnim šupljinama lubanje, a pale se i gase s pomoću prekidača smještenog na dnu proizvoda.
                     (Vidjeti fotografiju) (*)
                     
                  
                  
                     3926 40 00 
                  
                  
                     Razvrstavanje se temelji na općim pravilima 1, 3(b) i 6 za tumačenje kombinirane nomenklature i nazivima oznaka KN 3926  i 3926 40 00 .
                     Proizvod se ne može razvrstati kao svjetiljka u tarifni broj 9405  jer nije prvenstveno namijenjen osvjetljivanju prostorije, niti je specijalizirana svjetiljka (vidjeti i napomene s objašnjenjem Harmoniziranog sustava za tarifni broj 9405 , (I), (1) i (3)).
                     S obzirom na njegove objektivne karakteristike proizvod nije isključivo oblikovan kao praznički proizvod (vidjeti i napomene s objašnjenjem kombinirane nomenklature za tarifni broj 9505 ). Može se upotrebljavati kao ukras tijekom cijele godine. Stoga je isključeno i razvrstavanje u tarifni broj 9505  kao praznički proizvod.
                     Proizvod se sastoji od različitih dijelova u smislu općeg pravila 3(b) za tumačenje kombinirane nomenklature. Sastoji se od dijela u obliku ljudske lubanje izrađene od plastične mase i svjetlećih dioda koje napaja baterija, a koji zajedno čine cjelinu (vidjeti i napomene s objašnjenjem Harmoniziranog sustava za opća pravila 3(b), (IX)).
                     Ovaj je proizvod zbog objektivnih karakteristika uglavnom namijenjen ukrašavanju. Osvjetljivanje je samo dodatni element kojim se naglašava njegova ukrasna svrha. Stoga je dio u obliku ljudske lubanje izrađene od plastične mase dio koji proizvodu daje bitnu značajku u smislu općeg pravila 3(b) za tumačenje kombinirane nomenklature.
                     Proizvod se stoga razvrstava u oznaku KN 3926 40 00  kao ostali ukrasni predmeti od plastičnih masa.
                  
               
            (*)  Fotografija služi isključivo u informativne svrhe.